Көкпарға дайындық қызу жүріп жатыр
"Көкпарға дайындық қызу жүріп жатыр" | "https://abai.kz/post/185837"
TITLE: Көкпарға дайындық қызу жүріп жатыр
URL: https://abai.kz/post/185837
META: "Көкпарға дайындық қызу жүріп жатыр" | "https://abai.kz/post/185837"
DATE: 30.07.2024
AUTHOR(s): Abai.kz
TOTAL WORDS: 106
TEXT: ҚР Ұлттық спорт қауымдастығының баспасөз қызметі Астанада өтетін V Дүниежүзілік көшпенділер ойындары қарсаңында көкпардан Қазақстан ұлттық құрамасы Алматы облысында оқу-жаттығу жиындарын өткізіп жатқанын хабарлады. Құраманың басты қарсыластары – Қырғызстан және Өзбекстанның командалары. Бас бапкер Ақылбай Манкеевтің айтуынша, осы оқу-жаттығу жиыны аясында қыркүйекте өтетін ойындарға қатысатын 40 жылқының ішінен мықтылары іріктеліп алынады. "Екі айдан бері V Дүниежүзілік көшпенділер ойындарына белсенді дайындалып жатырмыз. Еліміздің намысын абыроймен қорғаймыз деп үміттенеміз. Осындай маңызды спорттық жарыстың елімізде өтіп жатқаны бізге үлкен жауапкершілік жүктейді. Бірінші оқу-жаттығу жиынында өзіміздің күш-қайратымызға баса мән берсек, енді жылқыларды дайындап жатырмыз", – деді көкпардан ұлттық құрама мүшесі Әділет Мамыт. Сурет: ҚР Ұлттық спорт қауымдастығының баспасөз қызметі Abai.kz
